b'\n_START_ARTICLE_\nHMS Vigilant (1900)\n_START_SECTION_\nValmistus\n_START_PARAGRAPH_\nTelakkanumeron 336 k\xc3\xb6linlaskun ajankohta ei ole tiedossa, mutta alus laskettiin vesille 16. elokuuta 1900 niin sanottuna varastoaluksena (engl. stock ship). Alus oli valmisteilla telakan omien suunnitelmien pohjalta, kun Amiraliteetti osti sen 31. toukokuuta 1900 osaksi vuosien 1899-1900 laivasto-ohjelmaa. Luovutusp\xc3\xa4iv\xc3\xa4ksi m\xc3\xa4\xc3\xa4r\xc3\xa4ttiin 31. elokuuta 1901. Aluksen hinta koostui 19\xc2\xa0000 punnan rungosta, 36\xc2\xa0228 punnan koneista ja 1\xc2\xa0272 punnan apulaitteista  eli yhteens\xc3\xa4 57\xc2\xa0000 puntaa. Aluksen valmistuessa kes\xc3\xa4kuussa 1901 siit\xc3\xa4 maksettiin 59\xc2\xa0703 puntaa.\n_START_SECTION_\nPalvelus\n_START_PARAGRAPH_\nAlus palveli uransa Britteinsaarilla lukuun ottamatta vuotta 1913, jolloin se oli Gibraltarilla. Alus myytiin 10. helmikuuta 1920 romutettavaksi South Alloa Ship Breaking Companylle.'